CELEX: 32020D0905
Language: ro
Date: 2020-06-29 00:00:00
Title: Decizia (PESC) 2020/905 a Consiliului din 29 iunie 2020 de modificare a Deciziei (PESC) 2017/1428 în sprijinul punerii în aplicare a Planului de acțiune de la Maputo pentru punerea în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora

30.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 207/35
               
            
         DECIZIA (PESC) 2020/905 A CONSILIULUI
         din 29 iunie 2020
         de modificare a Deciziei (PESC) 2017/1428 în sprijinul punerii în aplicare a Planului de acțiune de la Maputo pentru punerea în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 4 august 2017, Consiliul a adoptat Decizia (PESC) 2017/1428 (1), care prevede o perioadă de punere în aplicare de 36 de luni de la data încheierii acordului de finanțare menționat la articolul 3 alineatul (3) din respectiva decizie, pentru activitățile menționate la articolul 1 din decizia respectivă.
                  
               
                     (2)
                  
                  
                     Acordul de finanțare cu Unitatea de sprijin pentru punerea în aplicare a Convenției privind interzicerea utilizării, stocării, producerii și transferului de mine antipersonal și distrugerea acestora (denumită în continuare „ISU”), reprezentată de Centrul internațional pentru deminare umanitară din Geneva, care este agenția de implementare pentru Decizia (PESC) 2017/1428, a fost semnat la 30 octombrie 2017 și expiră la 29 octombrie 2020.
                  
               
                     (3)
                  
                  
                     La 16 aprilie 2020, ISU a solicitat o prelungire fără costuri de patru luni a perioadei de punere în aplicare a Deciziei (PESC) 2017/1428 până la 28 februarie 2021, ca urmare a pandemiei de COVID-19 și a restricțiilor impuse asupra deplasărilor internaționale.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2017/1428 nu are implicații în ceea ce privește nivelul resurselor financiare până la 28 februarie 2021.
                  
               
                     (5)
                  
                  
                     Decizia (PESC) 2017/1428 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 din Decizia (PESC) 2017/1428 se înlocuiește cu următorul text:
            
               
                  „Articolul 5
                  
                  Prezenta decizie intră în vigoare la data adoptării.
                  Expiră la 28 februarie 2021.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 29 iunie 2020.
            
               
                  Pentru Consiliu
               
               
                  Președintele
               
               A METELKO-ZGOMBIĆ
            
         
         
            (1)  Decizia (PESC) 2017/1428 a Consiliului din 4 august 2017 în sprijinul punerii în aplicare a Planului de acțiune de la Maputo pentru punerea în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora (JO L 204, 5.8.2017, p. 101).